Hugo miles, filius Walonis, misit octo cartalatas de sua terra de Yurgo in pignore Bernardo priori et fratribus de Marciniaco pro viginti quinque solidis monetae nostrae, tali conventione ut si post duos usus fructus quos Deo donat antequam iterum excolatur reddere praedictam pecuniam voluerit, habeat licentiam redimendi; si vero obierit antequam redempta fuerit, remaneat pro anima sua in haereditatem sanctae Dei ecclesiae de Marciniaco. Quod et factum est Girardo de Barga teste et fidejussore ut ita teneatur.